[{"text_idx": "#000001", "text": "ManagementBreed clubsAberdeen-Angus clubHereford clubCharolaise clubLimousine clubEvents"}, {"text_idx": "#000002", "text": "Aberdeen-Angus clubHereford clubCharolaise clubLimousine club"}, {"text_idx": "#000005", "text": "Idee oli ku\u0308psenud juba mo\u0303nda aega ning omavahelistes aruteludes to\u0303detud, et lisaks Eesti Lihaveisekasvatajate Seltsi huvitavatele ettevo\u0303tmistele oleks vajadus aeg-ajalt ka u\u0308ht loomato\u0303ugu kasvatavatel farmeritel kokku saada ja Tootsi kombel veidi plaani pidada. Esimese koosoleku eesma\u0308rgiks oli herefordikasvatajate koosto\u0308o\u0308vajaduste va\u0308ljaselgitamine ja edasise tegevusplaani arutelu. Pa\u0308eva alustati To\u0303stamaa kandi mehe Airek Kolju farmi ku\u0308lastusega, kus peremees tutvustas oma ettevo\u0303tmisi. Kohalolijad na\u0308gid ka tema to\u0308o\u0308tulemusi puhtato\u0303ulise herefordikarja pidamisel."}, {"text_idx": "#000006", "text": "Klubi asutajate karjades kokku kasvab u\u0308le 900 herefordi puhtato\u0303ulise ja ristandammlehma."}, {"text_idx": "#000007", "text": "Koosolek ja\u0308tkus Merelaiu Puhkeku\u0308las. Alguses tutvustasid osalejad ennast ja oma ootusi klubi tegevuseks. Ko\u0303lama ja\u0308i vajadus nii info- kui kogemuste vahetuse ja\u0308rele, aga ka koosto\u0308o\u0308 loomade ostmisel-mu\u0308u\u0308misel. Huvi tunti ka o\u0303ppereiside ning koolituste vastu. U\u0308hises arutelus jo\u0303uti va\u0308lja, kuhu ja kuidas edasi minna. U\u0308hisel meelel oldi selles, et omaette MTU\u0308-d ei moodustata, vaid klubi tegutseb Eesti Lihaveisekasvatajate Seltsi koosseisus, mille koduleheku\u0308ljel saab klubi ka enda tegemistest infot jagada. Omavaheliseks suhtlemiseks ja info vahetamiseks on loodud meili-list. Et oleks hea edasisel herefordito\u0303u propageerimisel erinevaid publikatsioone ka visuaalselt ilmestada, siis on kavas korraldada herefordide fotosessioon ja luua sellekohane pildipank. Ko\u0303ige paremini sujub koosto\u0308o\u0308, kui ka u\u0308hiselt midagi a\u0308ra tehakse \u2013 siit su\u0308ndiski talgute idee."}, {"text_idx": "#000010", "text": "Lisaks on aga rohkesti erinevaid valdkondi, milles paljud saavad oma panuse anda. Heaks eeskujuks siin vo\u0303ib tuua Rein Pa\u0308rtma, kes peale vilkale mo\u0303tteto\u0308o\u0308le ja\u0308rgnenud o\u0303htuso\u0308o\u0308ki to\u0303i va\u0308lja lo\u0303o\u0303tsa ja andis ko\u0303igile kokkutulnuile omalt poolt meeleoluka kontserdi."}, {"text_idx": "#000011", "text": "Margus Voitk on enda kanda vo\u0303tnud IT-alased kohustused. Ja kuna klubi loomine u\u0308letas ka u\u0308le-Eestilise uudisteku\u0308nnise, siis pressiesindajana oli no\u0303us oma panuse andma Ants Ja\u0308rvma\u0308gi. Et klubi tegevus saaks nagu kord ja kohus ja\u0308a\u0308dvustatud, lubas hoolt kanda Kaido Kirsip kroonikuametis."}, {"text_idx": "#000012", "text": "Ja\u0308rgmine kokkusaamine on kavas aprillikuus Nakatu turismitalus. Loomulikult pole tegu kinnise klubiga. Ko\u0303ik, kellel huvi selle tegevuse vastu ja tahtmist panustada ka enda poolt oma kogemusi ja aega, on igati teretulnud."}]